廣州地鐵11號綫

又叫，係起緊嘅廣州地鐵路綫，代表色係■深紫色。使用八節A型列車。

佢係廣州地鐵第一個PPP項目，由以中國中鐵為主體嘅綜合體融資建設。

史

規劃
1997年嘅《廣州市城市快速軌道交通線網規劃研究》嘅B方案出現咗環綫。嗰時係5號綫係1987年方案嘅2號綫一分為二之後嘅產物。大概跟住新港路、昌崗路、芳村大道、黃沙大道、環市路同而家天河區嘅中軸線度行，形成咗個閉合環。但最後揀咗冇環線嘅A方案而落選。

直到2008年，廣州市新一輪地鐵線網規劃方案又再次徵求意見而重新出現環綫。嗰時用咗海珠段嘅新港路同昌崗路嚟整條環綫，分別有細環同大環嘅方案。由於1997年嘅B方案，天河中軸線同環市路俾同霸咗，所以圍繞兩個方案將東北半環擴大到廣園路、天河北路、中山大道、天府路、員村二橫路走廊一帶，跟住過河入河南同琶洲站接埋一齊。而西半環喺兩個方案都唔一樣：
細環方案：經工業大道、康王路、荔灣路同站前路，到廣州火車站。
大環方案：用1997年方案嘅芳村大道、黃沙大道、環市西路走廊同廣州火車站接埋一齊，再轉入廣園路。
最後市政府決定用大環方案，令嗰時起好咗嘅琶洲到萬勝圍嗰橛要拆畀第啲路線。

到咗2010年份方案話唔拆，恢復返之前細環嘅「L」型放射走向，冚唪唥嘅路段都係新起嘅站，但南半環擴大咗，去到逸景路、新滘路嘅走廊，變成特大環線，重改名做。

雖然初期有徵詢過意見，話要喺32個站嘅基礎上加周門站、上涌公園站同黃埔涌站，但最後定咗加上涌公園站而取消咗瑞寶鄉站，另外嗰兩個站冇加到。

2014年，由於路線穿過白雲山同海珠濕地而引發環保問題，令嗰年份方案將大金鐘到雲臺花園嘅路線改喺廣園中路地底行，而雲臺花園站逼住喺雲臺花園南邊150m嘅廣園中、東路口度起。而石榴崗站唔喺濕地公園門口嘅人行道整地鐵口。

2015年7月初攞咗開工紙之後，由於嗰時重未定到項目資金同設計方案，加上路線遇到好多拆遷補償問題，工期一拖再拖，直到2016年中下旬先至有實際動作。

2015年12月，越秀區有關部門以拆遷困難同埋站距太短嘅理由建議取消田心村站，重俾發改委採納咗，2016年9月嘅綜合管廊項目打包招標入面亦冇寫到田心村個站。但係哩個時候國規委又受理咗田心村站嘅設計方案。後嚟經過向地鐵公司嘅求證，先至話市政府決定咗保留田心村站。

工程

2015年1月底，綫路環評俾廣東省環保廳通過咗，其中提到唔可以喺白雲山範圍內設置工地。
2015年7月，工程可行性研究報告獲得咗批復。
2016年9月28號，11號綫正式動工。第一批動工嘅站點有鶴洞東站同沙涌站。
2016年11月17號，彩虹橋站動工。
2016年11月26號，雲臺花園站動工。
2016年12月27號，上涌公園站嘅工地開始圍蔽。
2017年1月6號，上涌公園站開始施工。
2017年2月28號，南石路站開始施工連續墻。
2017年3月1號，赤沙滘站開始圍蔽施工。
2017年3月15號，芳村大道東站開始圍蔽施工。
2017年3月21號，逸景路站動工，江泰路站開始圍蔽。
2017年3月26號，梓元崗站開始勘探。
2017年4月5號，石圍塘站開始圍蔽施工。
2017年4月29號，沙涌站開始圍蔽施工。
2017年7月19號，廣州火車站開始圍蔽搞綠化遷移工作。
2017年7月25號，芳村站開始圍蔽施工。
2017年8月9號，天河東站開始圍蔽施工。
2017年8月27號，華景路站開始圍蔽施工。
2017年9月11號，大塘站開始圍蔽施工。
2017年11月10號，江泰路站開始圍蔽施工。
2017年11月22號，大金鐘站搞掂第一棟連續墻嘅成槽作業。
2017年11月24號，天河公園站開始圍蔽施工。
2017年12月22號，田心村站開始圍蔽搞綠化遷移工作。
2017年12月25號，廣州火車站工地全面圍蔽。
2017年12月27號，田心村站工地全面圍蔽兼開始施工。
2018年1月4號，流花路站開始圍蔽施工。

綫路

|}

走向
綫路由赤沙滘拐向北，穿過黃埔涌之後沿會展東路敷設，過珠江之後行員村二橫路同天府路，喺天河公園西北角轉向西，沿中山大道行到華師正門後向西北穿越華師校園，沿天科路、天河北路敷設，喺天壽路口轉向北行一段再轉向西下穿廣深鐵路，沿廣園快速路、禺東西路同沙河大街敷設，穿越廣州東鐵路貨場後行廣園中路，去到下塘西路跨綫橋轉向西南，下穿京廣鐵路同廣州火車站客運大樓後行流花路，喺流花湖公園東南邊轉向西，沿東風西路行到德坭立交再轉向西南，沿廣茂鐵路行到中山八後再下穿荔灣湖公園到如意坊，過江後轉向東南沿芳村大道敷設，喺廣船下邊轉向東過江，沿廣紙路、泉塘路敷設，下穿江南大道同東曉南路後行上逸景路，喺上沖偏向東南，行上新滘南路，最後返到起點赤沙滘。

車站
廣州地鐵11號線為環綫，由赤沙滘開始逆時針數，車站依次為赤沙滘，石榴崗，大塘，上冲公園，逸景路，五鳳，江泰路，燕崗，南石路 ，鶴洞東，沙涌，芳村大道東，芳村，石圍塘，如意坊，中山八，彩虹橋，流花路，廣州火車站，梓元崗，廣園新村，大金鐘，雲台花園，田心村，沙河，廣州東站，天河東，華師，華景路，天河公園，員村同琶洲。綫路全長約44.2km，設站32座。其中天河公園到員村段同21號綫工程一齊建設，等11號綫全綫建成再拆解返。

車輛段
本綫喺8號綫赤沙車輛段原址設置同名車輛段一座，接軌站係石榴崗同埋赤沙滘。

聯絡綫
綫路喺車輛段入邊保留8號綫聯絡綫一條，喺天河公園設聯絡綫連接13號綫同21號綫，喺赤沙滘站設聯絡綫連接12號綫。

轉車車站
廣州東站：換乘、同。
車站位於規劃廣州東站北站房下方，同3號綫北站廳打通，同1、3號綫需要通道轉乘，同18號綫可以通過站台節點換乘。
華師站：換乘。
車站通過改造可以同10號綫實現L型台台節點換乘。
華景路站：換乘。
由於本站離19號綫車站較遠，預計係長通道換乘。
天河公園站：換乘同埋。
本站三條綫嘅部分同21號綫同時實施，本綫同21號綫係順向跨站台轉乘，包夾21號綫；同13號綫係V形節點換乘，節點喺車站南部。
員村站：換乘。
由於5號綫建設時未有預留，本站係站廳通道換乘。
琶洲站：換乘。
呢個站起8號綫嗰時未有預留換乘，通過改造可以實現通道換乘。
赤沙滘站：換乘。
本站係平行跨站台轉乘，兩綫車站部分同期實施。
石榴崗站：換乘。
呢個站設計嗰陣未有預留，係站廳通道換乘。
大塘站：換乘。
本站為T形站廳換乘，11號綫站廳將同3號綫站廳打通。
五鳳站：換乘。
本站係T形節點換乘。
江泰路站：換乘。
2號綫起呢個站嗰陣冇預留，將通過改造實現T形節點換乘。
燕崗站：換乘。
本站係站廳通道換乘。
鶴洞東站：換乘佛山。
由於後者方案尚未穩定，本站換乘信息不詳。
沙涌站：換乘。
本站為L形節點換乘，廣佛綫建設時已經預留換乘節點。
 芳村站：換乘、同。
由於1號綫起呢個站嗰陣冇預留，11號綫同1號綫只能係T形站廳換乘；11號綫同19號綫係十字節點換乘。
石圍塘站：換乘佛山。
本站情況不詳。
如意坊站：換乘。
本站為T形節點換乘，6號綫起嗰陣已經預留。
中山八站：換乘。
5號綫同11號綫車站平行，11號綫嘅轉換層將新增通道連接5號綫站台。
彩虹橋站：換乘同。
本站11號綫同13號綫係平行跨站台轉乘，同8號綫係T形節點換乘。
 廣州火車站：換乘、同。
車站喺廣州火車站東廣場下邊，2號綫起嗰陣冇預留，要喺站廳度轉車；本綫通過新增通道實現同5號綫嘅台台節點換乘；14號綫喺北廣場，換乘方式未知。
廣園新村站：換乘。
呢個站係平行疊摞換乘車站，11號綫喺負三樓，12號綫喺負四樓。
沙河站：換乘。

本站6號綫站台將有通道連接11號綫轉換層。

11號綫